 Mike Tyson a trimis la somn un rechin printr-o tehnică specială.
Tyson i-a indus rechinului o stare numită "imobilitate tonică". Cercetătorii folosesc această tehnică pentru a-i "adormi" pe rechini şi a-i studia în siguranţă. Mike Tyson trebuia să boxeze iniţial pe 12 septembrie cu Roy Jones Jr.
A pus la pământ atâţia adversari în ring, dar a fost cel mai îngrozit sub apă. La 54 de ani, Mike Tyson a trăit cea mai tare senzaţie în timp ce a adormit un rechin.Ca să sărbătorească "Săptămâna Rechinilor" la maximum, "Iron" Mike s-a scufundat împreună cu doi experţi în arhipelagul Bahamasului. Când a pus mâna pe nasul rechinului, Tyson a simţit că a fost mai aproape de moarte ca niciodată în 20 de ani de box.Dacă eşti nerăbdător să-l revezi pe legendarul boxer în ring, mai trebuie să aştepţi puţin. Lupta lui cu Roy Jones Junior se va amâna până pe 28 noiembrie.